শিল্পী চিত্তপ্রসাদ তাঁর সময়ের বিসত্মৃত ভূখ- হেঁটে ঘুরেছেন। মানবজীবনকে তার পরিম-লে দেখেছেন। পূর্ণতার অভিযাত্রী মানুষ তাঁর ছবির বিষয় হয়েছে। তাঁর শিশু আর ফুল পরস্পরের প্রতিকল্প। পূর্ণতার সৃষ্টি তারা। তাঁর শিশুরা বিশ্বের অঙ্গনে বসে শান্তির সেস্নাগান লেখে, তাদের মধ্যে মানবজাতির সকল ভাষার আদান-প্রদান চলে। তাঁর শিশুরা অভুক্ত থেকেও, প্রহৃত হয়েও, খাটুনির ধকলে ঘুমিয়ে পড়েও রূপকথার রাজ্যে চলে যায়। আর কী স্বাস্থ্যময়, প্রসন্ন আর ঢলোঢলো মুখের সেসব শিশু। তাঁর ছবির বন্ধনীর মধ্যে আমাদের দৈনন্দিন জীবনের পশুপাখি, কীটপতঙ্গ, তৈজস, আসবাব, খেলনা, আলপনা, লতা, পাতা, ফুল, ফসলের গোছা রূপময় হয়ে ওঠে। তাঁর গৃহবধূ-পোশাকে ও অলংকারে সুন্দরভাবে সেজে, ছোট্ট ছেলের দেওয়ালির প্রদীপধরা দুটি হাত, সযত্নে ধরে রাখেন, প্রদীপশিখার আলোয় শিশু আর জননীর মুখ উদ্ভাসিত হয়ে থাকে। ওই প্রদীপের আর পেছনের শহরের বাড়িগুলির অসংখ্য প্রদীপের আলো আকাশকে উদ্ভাসিত করে।৪